Artsõz
Artsõz (ukraina keeles Арциз; bulgaaria keeles Арциз; rumeenia keeles Arciz; türgi keeles Artsız või Arsız; saksa keeles Artzis või Arzis) on linn Ukrainas Odessa oblastis Bolhradi rajoonis. Kuni 2020. aastani oli linn Artsõzi rajooni halduskeskus. Artsõz on asutatud 1816. aastal saksa kolonistide poolt. Ukraina 2001. aasta rahvaloenduse andmetel oli Artsõzi elanikest ukrainlasi 39,93%, venelasi 32,32%, bulgaarlasi 18,90%, moldaavlasi 4,27%, gagauuse 1,25%, valgevenelasi 0,71% ja armeenlasi 0,41%.